# Ruibarbre

Rheum o ruibarbre és un gènere de plantes angiospermes de la família de les poligonàcies (Polygonaceae). Són plantes natives de l'Àsia temperada i d'algunes parts de l'est d'Europa, com ara Bulgària, Ucraïna o Armènia.

## Descripció

Són plantes herbàcies perennes i vivaç amb un rizoma llenyós, la tija és molt curta o mancant, les fulles, habitualment basals, acostumen a ser grosses i amb pecíol, de forma entre cordada-ovada fins orbicular o reniforme, la seva nervadura és palmada i el marge pot ser sencer, sinuós o lobulat. Les flors són hermafrodites amb sis tèpals verd-blanquinosos o verd-rosats, essent els tres interiors més amples que els tres exteriors. L'androceu acostuma a contenir 9 estams amb les anteres de color groc o rosat. Al gineceu en destaquen tres estils amb un estigma amb forma globosa. Les flors s'agrupen en inflorescències terminals en panícula. El fruit és un aqueni.

## Taxonomia

Aquest gènere va ser publicat per primer cop l'any 1753 al primer volum de l'obra Species Plantarum del botànic suec Carl von Linné (1707-1778).

### Espècies

Dins del gènere Rheum es reconeixen les 56 espècies següents:
* Rheum acuminatum Hook.f. & Thomson
* Rheum alexandrae Batalin
* Rheum australe D.Don
* Rheum austroiranicum Taheri & Assadi
* Rheum compactum L.
* Rheum cordatum Losinsk.
* Rheum coreanum Nakai
* Rheum darvasicum V.S.Titov ex Losinsk.
* Rheum delavayi Franch.
* Rheum fedtschenkoi Maxim. ex Regel
* Rheum forrestii Diels
* Rheum glabricaule Sam.
* Rheum globulosum Gage
* Rheum hissaricum Losinsk.
* Rheum hotaoense C.Y.Cheng & T.C.Kao
* Rheum inopinatum Prain
* Rheum iranshahrii Taheri & Assadi
* Rheum khorasanicum Baradaran & Jafari
* Rheum kialense Franch.
* Rheum kordestanicum Taheri & Assadi
* Rheum laciniatum Prain
* Rheum lhasaense A.J.Li & P.K.Hsiao
* Rheum likiangense Sam.
* Rheum lucidum Losinsk.
* Rheum macrocarpum Losinsk.
* Rheum maculatum C.Y.Cheng & T.C.Kao
* Rheum maximowiczii Losinsk.
* Rheum moorcroftianum Royle
* Rheum nanum Siev.
* Rheum neyshabourense Baradaran & Jafari
* Rheum nobile Hook.f. & Thomson
* Rheum officinale Baill.
* Rheum palaestinum Feinbrun
* Rheum palmatum L.
* Rheum persicum Losinsk.
* Rheum platylobum Rech.f.
* Rheum przewalskyi Losinsk.
* Rheum pumilum Maxim.
* Rheum racemiferum Maxim.
* Rheum rhabarbarum L.
* Rheum rhaponticum L.
* Rheum rhomboideum Losinsk.
* Rheum ribes L.
* Rheum spiciforme Royle
* Rheum subacaule Sam.
* Rheum sublanceolatum C.Y.Cheng & T.C.Kao
* Rheum tanguticum (Maxim. ex Regel) Balf.
* Rheum tataricum L.f.
* Rheum telianum İlçim
* Rheum tibeticum Maxim. ex Hook.f.
* Rheum turkestanicum Janisch.
* Rheum uninerve Maxim.
* Rheum uzengukuushi Lazkov & H.J.Choi
* Rheum webbianum Royle
* Rheum wittrockii C.E.Lundstr.
* Rheum yunnanense Sam.

### Sinònims

Els següent noms científic és un sinònim heterotípic de Rheum:
* Rhabarbarum Fabr.

### Híbrids

S'ha descrit el següent híbrid natural:
* Rheum × svetlanae Krassovsk.

## Conreu

Molt popular a Gran Bretanya, Bèlgica i els països germànics però pràcticament desconegut a altres països. Es poden sembrar les llavors en un viver i després plantar-les però més sovint es reprodueix vegetativament per assegurar el millor sabor. S'arrenquen els pecíols a partir de principi de primavera i es deixa la resta de la planta al seu lloc. Al triangle del ruibarbre del Yorkshire, hi ha una tradició de conrear el ruibarbre a l'interior, lluny de la llum - segons la tradició s'espleta amb la llum d'espelmes - per tal d'obtenir un ruibarbre més suau.
Les espècies comestibles conreades a Europa són R. rhabarbarum i R. rhaponticum, mentre que R. officinale és medicinal i R. palmatum es conrea a la Xina.

## Usos
### Gastronomia

Com a planta comestible els pecíols es fan servir per fer el pastís de ruibarbre molt popular al Regne Unit, per fer confitures o purés. En algunes zones de Turquia, especialment Malatya i Elazığ, el ruibarbre Rheum ribes es menja cru o fet amb ous a la cuina local.

### Medicina popular

Com a planta medicinal és laxant i astringent.

## Referències

* ↑ «ruibarbre». Noms de plantes. Corpus de fitonímia catalana. TERMCAT, Centre de Terminologia. [Consulta: 1r novembre 2024].
* 1 2 3 4 «Rheum L.» (en anglès). Plants of the World Online. Royal Botanic Gardens. Kew. [Consulta: 1r novembre 2024].
* ↑ Freeman, Craig C. Flora of North America (en anglès). vol. 5. via eFloras, Missouri Botanical Garden i Harvard University Herbaria, 1977 [Consulta: 2 novembre 2024].
* ↑ Brandbyge, 1993, p. 534.
* ↑ «Rheum L.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 2 octubre 2024].
* ↑ Linné, 1753, p. 371.

## Bibliografia

* Brandbyge, J. «Polygonaceae». A: K. Kubitzki. The Families and Genera of Vascular Plants (en anglès). vol. II. Springer, 1993, p. 531-543. DOI 10.1007/978-3-662-02899-5. ISBN 978-3-642-08141-5.
* von Linné, Carl. Species plantarum, exhibentes plantas rite cognitas ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas (en llatí). vol.1. Estocolm: Laurentius Salvius, 1753.

## Enllaços externs

* Yorkshire Grown Indoor Rhubarb… the History Arxivat 2013-06-23 a Wayback Machine. (en català: Història del ruibarbre del Yorkshire criat a l'interior)